Boeing 767
Boeing 767 je širokotrupni putnički avion. Boeing je u julu 1978. istovremeno počeo rad na modelima 757 i 767, tako da ova dva aviona imaju mnogo toga zajedničkog, što omogućuje da se posade i mehaničari veoma lahko i brzo mogu "prebacivati" s tipa na tip. Prvi prototip verzije 200 poletio je 26. septembra 1981, a u saobraćaj je ušao tačno godinu kasnije, u kompaniji United Airlines. Prodaje se u tri osnovne verzije: 200, 300 i 400. Boeing je namjeravao razviti i kraću verziju 100, ali je od toga odustao. U zavisnosti od želje avionske kompanije na avion mogu biti ugrađeni sljedeći motori: CF6-80 (289 kN), PW4000 (280 kN) ili RB211 (267 kN).